બાળકોમાં અનોખો ઉત્સાહ જોવા મળ્યો એમ જણાવતાં નરેશ જૈન કહે છે, ‘ફૅશન-શોમાં કોઈ બાળક મૅન્ગો બન્યો તો કોઈ ઍપલ, કોઈ સલમાન ખાન, કોઈ દૂધવાળો, કોઈ સબ્જીવાળી, કોઈ ગુજરાતી મહિલા, કોઈ ડોશીમા, કોઈ મચ્છીવાળી, કોઈ ટીચર, કોઈ હિરોઇન તો કોઈ ક્રિકેટર બન્યું હતું. બાળકોએ રાષ્ટ્રગીત ગાઈને કાર્યક્રમની શરૂઆત કરી હતી અને ત્યાર બાદ રૅમ્પ-વૉક કરીને તેમણે પોતાની ઓળખાણ આપીને તેઓ શું બન્યાં છે એ વિશે સ્પીચ આપી હતી. આ બાળકો ભલે રસ્તા પર રહેતાં હોય પણ જો તેમને વ્યવસ્થિત ભણાવાય તો તેઓ આગળ વધીને દેશનું નામ રોશન કરી શકે છે. બાળકો ફૅશન-શોમાં ભાગ લઈને ખૂબ ઉત્સાહી બન્યાં હતાં. પ્રોગ્રામમાં ત્યાર બાદ અન્ય બાળકોએ ડાન્સ અને ઍક્ટિંગ કરીને ધમાલ મચાવી હતી.’